MEHNAT QIZIL BAYROQ ORDENLI H. OLIMJON NOMIDAGI SAMARQAND VILOYaT DAVLAT DRAMA VA MUSIQA TEATRINI TAShKIL ETISh TO‘G‘RISIDA

Vazirlar Mahkamasi qaror qiladi:
 1. Xalq deputatlari Samarqand viloyat Soveti, O‘zbekiston Respublikasi Madaniyat vazirligining ushbu masala bo‘yicha taklifi qabul qilinsin. Samarqand davlat opera va balet teatri hamda Mehnat Qizil Bayroq ordenli H .Olimjon nomidagi viloyat o‘zbek drama teatri negizida 1992-yil 1-yanvardan Mehnat Qizil Bayroq ordenli H. Olimjon nomidagi Samarqand viloyat drama va musiqali teatri tashkil etilsin.
 2. H.Olimjon nomidagi Samarqand viloyat davlat drama va musiqa teatri rahbar xodimlariga birinchi guruh bo‘yicha ish haqi to‘lansin. Artistlar va ijodkor xodimlarning soni 215 tadan iborat qilib belgilansin. 
 3. O‘zbekiston Respublikasi Madaniyat vazirligi mazkur teatrning rejali zararlari o‘rnini qoplashni 1992-yilda Samarqand viloyat teatrlari uchun ajratilgan mablag‘lar doirasida nazarda tutsin. Teatrni yuksak kasb mahoratiga ega bo‘lgan mutaxassislar bilan ta’minlashda amaliy yordam ko‘rsatsin.
 4. Xalq deputatlari Samarqand viloyat Soveti ijroya qo‘mitasi O‘zbekiston Respublikasi Madaniyat vazirligi bilan birgalikda bir oy muddat ichida H. Olimjon nomidagi Samarqand viloyat davlat drama va musiqa teatrini shtat jadvalini, teatr to‘g‘risidagi nizomni va uning ustavini ishlab chiqsin va tasdiqlasin. H. Olimjon nomidagi Samarqand viloyat davlat musiqa teatri hamda Samarqand viloyat davlat opera va balet teatri xodimlarini attestatsiyadan o‘tkazsin.
 5. Samarqand viloyat ijroya qo‘mitasi:
 teatr jamoasiga uy-joy-turmush sharoitlari va ijodiy sharoitlar yaratish, teatrni yuksak kasb mahoratiga ega bo‘lgan mutaxassislar bilan ta’minlash hamda yoshlarning mustahkam o‘rnashib qolishi maqsadida teatr xodimlariga belgilangan tartibda kvartira ajratish chora-tadbirlarini ko‘rsin.
 yangidan tashkil qilingan Mehnat Qizil Bayroq ordenli H. Olimjon nomidagi Samarqand viloyat davlat drama va musiqa teatrida ishlash uchun attestatsiyadan o‘tmagan Samarqanddagi ikki teatr xodimlarini ishga joylashtirish masalalarini hal etsin.
 Samarqand davlat opera va balet teatri hamda Mehnat Qizil Bayroq ordenli H. Olimjon nomidagi Samarqand drama teatrining binolari yangi tashkil etilgan H. Olimjon nomidagi Samarqand viloyat davlat drama musiqa teatriga berilsin.
 Ushbu qaror munosabati bilan O‘zbekiston kommunistik partiyasi Markaziy Komiteti va respublika Ministrlar Sovetining “Samarqand viloyat opera va balet teatrini tashkil qilish to‘g‘risida” 1968-yil 13-iyuldagi 386-son qarori o‘z kuchini yo‘qotgan deb hisoblansin.